37 
til et Resultat, der i sin Helhed stemmer mærkværdig godt med 
det, hvortil Eggers kom. 
I 1873 underkastede В. H. Major !) samme Spørgsmaal en 
Undersogelse og slutter sig ganske til Eggers, hvilket ogsaa 
var Tilfældet med nærværende Forfatter, der i et Foredrag ved 
Amerikanistmødet i 1883 ?) blandt andet mente at kunne paa- 
vise, at Grønlænderne paa deres Sprog have Benævnelser paa 
Steder i Julianehaabs Distrikt, der fuldstændig svare til Steder, 
der efter Beretningerne skulle have ligget i Østerbygden. De 
gamle Stednavne ere jo imidlertid komne til os i saa forvan- 
skede Former, at det er en Selvfølge, at en saadan Tydning 
kun har Værdi lige over for en bestemt Læsning af de enkelte 
Navne. 
I 1883 lykkedes det Nordenskiöld at naa Østkysten paa 
65° 35' М. B., og, som det af hans Beretning *) synes at frem- 
gaa, er han ved sine Undersøgelser der bleven bestyrket i den 
Mening, han allerede havde i Forvejen, nemlig at Østerbygden 
skal søges paa denne Kyst. 
Kaptajn Holms i 1885 afsluttede Rejse skal jeg ikke her 
komme ind paa, da han i den efterfølgende Afhandling har gjort 
Rede derfor, men kun bemærke, at han, da han tiltraadte sin 
Rejse til Østkysten, slet ikke var utilbøjelig til at tro, at Øster- 
bygden virkelig havde ligget dér; men han kom hjem med 
den Overbevisning, at dette ikke kan have været Tilfældet. Den 
1) Journal of the Roy. geograph. Society, Vol. XLIII. 1873. 
2) Compte-rendu du Congrés international des Américanistes. Copenhague 
1883. S.108. Samme Sted, S.119, udtalte jeg den Formodning, at det 
af Giesecke omtalte Sagn blandt Grønlænderne, at de gamle Islændere 
skulde have taget Sten til Kakortok Kirken paa Ujaragtarfik Øerne, ikke 
kunde være berettiget. Senere er jeg imidlertid kommen til at tænke 
paa, om det dog ikke kunde være rigtigt, forsaavidt som de dér muligvis 
kunde have taget Kalk til Kirken. Under et Ophold ved Julianehaab i 
1874 fik jeg nemlig Stykker af Kalkspath fra disse Øer, ligesom ogsaa 
Stud. mag. Eberlin har medbragt et saadant Stykke 
Den andra Dicksonska expeditionen till Grønland. Stockholm 1885. 
S. 401. 
> 
